མིག་སྐྱེ་བའི་ཚིག་བླ་དགས་སམ།འགག་པའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།རྣ་བ་དང་།སྣ་དང་།ལྕེ་དང་།ལུས་དང་།ཡིད་སྐྱེ་བའི་ཚིག་བླ་དགས་སམ།འགག་པའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།མིག་དངོས་པོ་ཡོད་པའི་ཚིག་བླ་དགས་སམ།དངོས་པོ་མེད་པའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།རྣ་བ་དང་།སྣ་དང་།ལྕེ་དང་།ལུས་དང་།ཡིད་དངོས་པོ་ཡོད་པའི་ཚིག་བླ་དགས་སམ།དངོས་པོ་མེད་པའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།གཟུགས་རྣམས་ཀྱི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།སྒྲ་དང་།དྲི་དང་།རོ་དང་།རེག་པ་དང་།ཆོས་རྣམས་ཀྱི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།གཟུགས་རྣམས་རྟག་པའི་ཚིག་བླ་དགས་སམ།མི་རྟག་པའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།སྒྲ་དང་།དྲི་དང་།རོ་དང་།རེག་པ་དང་།ཆོས་རྣམས་རྟག་པའི་ཚིག་བླ་དགས་སམ།མི་རྟག་པའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་སྙམ་དུ་སེམས།གཟུགས་རྣམས་བདེ་བའི་ཚིག་བླ་དགས་སམ།སྡུག་བསྔལ་བའི་ཚིག་བླ་དགས་བྱང་ཆུབ་སེམས་དཔའ་ཡིན་སྙམ་འམ།གསོལ་པ།བཙུན་པ་བཅོམ་ལྡན་འདས་མ་ལགས་སོ།།ཤ་ར་དྭ་ཏིའི་བུ་འདི་ཇི་